زَنانَن ہِنٛدؠ حقوٗق

زَنانَن ہنٛدؠ حقوٗق چھِ تم حقوٗق یم عالمی معٲشرن مَنٛز پرتھ زنان یا کورٕ ہنٛد موروثی حقوٗق یا حقدارن ہنٛدس طورس پؠٹھ تسلیٖم چھِ یوان کرنہٕ۔ یہِ چھِ 19مہِ صٔدی مَنٛز زنانَن ہٕنٛدِ حقوقٕچ تحریٖک تہٕ 20 ہِمہِ صٔدی مَنٛز حقوٗق نسواں ہٕنٛز تحریٖکٕچ بُنیاد روٗدمٕژ۔ واریہن مٔلکن مَنٛز، چھُ یہٕ حق قونوٗنی طورس پؠٹھ نافذ کرنہٕ یوان، اۆنٛدروٗنی معاشرن ہنٛد ذریعہٕ برقرار تھونہٕ یوان، یا لوٗکن ہنٛدس رویس مَنٛز چھُ ظأہر گژھان، ییٚلہِ زن واریاہن باکین مَنٛز چھُ نہٕ یہٕ مروج۔ کنہہ ملکن مَنٛز، اِنسٲنی حقوٗقن ہنٛد دعوٕ چھُ وسیع پیمانس پؠٹھ اکثر تٲریٖخی تہٕ روایتی طور پٲٹھؠ جانبدار آسان، یمہٕ سٟتؠ زنانن تہٕ کورین ہنٛد حقوٗق مردن تہٕ لڑکن ہنٛدس حقس مَنٛز چھِ دنہٕ یوان۔ زنانن ہٕنٛدیٚن حقوٗق متعلق کینٛہہ حقوٗقن مَنٛز چھ سالمیت تہٕ خۄد مۄختٲری ہٕنٛز آزٲدی، جنسی تشددٕ نِش آزٲدی شٲمل۔ ووٹ دینُک حق۔ عوٲمی عہدس پؠٹھ فائز روزنُک حق۔ قونونی لین دین مَنٛز دٲخل گژھنک حق۔ خاندٲنی قانونس مَنٛز چھِ مساوی حقوٗق۔ کٲم کرنٕچ تہٕ مساوی تنخواہ حٲصل کرنٕچ آزٲدی۔ تولیدی حقوٗق  تہٕ تعٲلیٖم ہنٛد حق۔Hosken, Fran P., 'Towards a Definition of Women's Rights' in Human Rights Quarterly, Vol۔ 3, No۔ 2. (May 1981), pp۔ 1–10.

تَوٲریٖخ
قدیٖم زمانس مَنٛز، عملی زِندگی مَنٛز ٲس زنانن ہنٛز حیثیت مردن کھوتہٕ برتر، تہٕ صحائفن مَنٛز تہٕ ٲس یمن ہنٛز حیثیت زیٛادٕ ۔ قدیٖم مصرس مَنٛز، کلیوپیٹرا ہیو مشہوٗر زنانہٕ حکمران چھِ بییہٕ اَکھ مثال کس طورس پؠٹھ پیش کرنہٕ یوان۔ شاہی چینس مَنٛز، "ترٛیٚن اطاعتن" مطٲبق، کورین آیہٕ پننین مٲلن تہٕ بٕڑِبب، زنانہٕ پننٮ۪ن خانٛدارن ہٕنٛز اطاعت کرنہٕ خٲطرٕ، تہٕ بیواہن پننٮ۪ن نیٚچویٚن ہٕنٛز اطاعت کرنہٕ خٲطرٕ حوصلہٕ اَفزٲیی کرنہٕ۔ کھۄرَن پؠٹھ پابند روزنہٕ کہِ رٮ۪واج کہِ وجہ سٟتؠ ٲس چینَس مَنٛز زنانَن ہٕنٛز حیثیت مُشکِل۔ 1912 ہَس مَنٛز کوٚر چینی حکومتن یہِ رٮ۪واج ختٕم۔ 1950 ہَس مَنٛز، خانٛدرٕ کِس نٔوِس قونوٗنَس سٟتؠ آیہِ خانٛدرٕچ قونوٗنی وٲنٛس مردن خٲطرٕ 20 تہٕ زنانَن خٲطرٕ 18 ؤری قرار دِنہٕ۔

چیٖن
سامراجی چیٖنس مَنٛز، "ترین اطاعت" مطٲبق، کورین آیہٕ پننن مٲلن تہٕ بٕڑِبب، زنانہٕ پننن خاندارن ہنٛز اطاعت کرنہٕ خٲطرٕ، تہٕ نۄنڈن پننن نیٚچوین ہنٛز اطاعت کرنہٕ خاطرٕ حوصلہٕ افزٲئی کرنہٕ۔ کھۄر پھٹراونُک رؠواج کہِ وجہ سٟتؠ ٲس چیٖنس مَنٛز زنانن ہٕنٛز حیثیت مُشکِل۔ 1912 ہَس مَنٛز کوٚر چیٖنی حکوٗمتن یہِ رٮ۪واج ختٕم۔ 1950 ہَس مَنٛز خانٛدرٕ کِس نٔوِس قونوٗنَس سٟتؠ آو خانٛدرٕچ قونوٗنی وٲنٛس مردن خٲطرٕ 20 تہٕ زنانَن خٲطرٕ 18 ؤری قرار دِنہٕ۔

یونان
سیٲسی تہٕ مساوی حقوٗقن مَنٛز کمی باوجود، یونٲنی زنانن ٲس کٲفی آزٲدی۔ آثار قدیمہ کہِ دورٕ پتہٕ روٗد زنانن ہنٛز حیثیت خراب گژھان۔ صنفی علیحدگی فروغ دِنہٕ وٲلؠ قونوٗن آیہٕ نافذ کرنہٕ۔ ارسطو ہیو فلسفیو کٔر زنانن ہنٛد غلامن سۭتؠ موازنہٕ ہنٛز مذمت، توتہٕ سُوٛ اوس زنانہٕ بازرٕ پؠٹھ ہینہٕ ینہٕ وٲل چیٖز سمجھان۔ جنسی مساوات پسندی لٔب قدیٖم یونانس مَنٛز اَکھ مضبوط فلسفیانہٕ بنُیاد۔

حَوالہٕ